CELEX: 62018CN0791
Language: da
Date: 2018-12-17 00:00:00
Title: Sag C-791/18: Anmodning om præjudiciel afgørelse indgivet af Hoge Raad der Nederlanden (Nederlandene) den 17. december 2018 — Stichting Schoonzicht mod Staatssecretaris van Financiën

1.4.2019   
            
            
               DA
            
            
               Den Europæiske Unions Tidende
            
            
               C 122/5
            
         
      Anmodning om præjudiciel afgørelse indgivet af Hoge Raad der Nederlanden (Nederlandene) den 17. december 2018 — Stichting Schoonzicht mod Staatssecretaris van Financiën
      (Sag C-791/18)
      (2019/C 122/06)
      Processprog: nederlandsk
      
         Den forelæggende ret
      
      Hoge Raad der Nederlanden
      
         Parter i hovedsagen
      
      
         Appellant: Stichting Schoonzicht
      
         Den anden part i sagen: Staatssecretaris van Financiën
      
         Præjudicielle spørgsmål
      
      
                  1)
               
               
                  Er artikel 184 til 187 i momsdirektivet af 2006 (1) til hinder for en national reguleringsordning for investeringsgoder, som foreskriver en regulering, der strækker sig over en årrække, og hvor det samlede oprindeligt foretagne fradrag for investeringsgodet tilpasses (reguleres) på én gang i det første år af ibrugtagningen — som også er det første år for reguleringen — såfremt det ved ibrugtagningen viser sig, at det oprindeligt foretagne fradrag afviger fra det fradrag, som den momspligtige er berettiget til på grundlag af den virkelige anvendelse af investeringsgodet?
               
            
                  2)
               
               
                  Såfremt spørgsmål 1 besvares bekræftende:
                  Skal artikel 189, litra b), eller litra c), i momsdirektivet af 2006 fortolkes således, at den i spørgsmål 1 nævnte tilpasning på én gang af det oprindeligt foretagne fradrag i det første år af reguleringsperioden, er en foranstaltning, som Nederlandene kan træffe ved anvendelsen af artikel 187 i momsdirektivet af 2006?
               
            
         (1)  Rådets direktiv 2006/112/EF af 28.11.2006 om det fælles merværdiafgiftssystem (EUT 2006, L 347, s. 1).